OpenLLM-France/wikimedia huggingface dataset:
# Al-Yarmouk SC

El Al-Yarmouk Sporting Club és un club de Kuwait de futbol de la ciutat de Mishref. Vesteix de color blau fosc.
Va ser fundat el 28 de febrer de 1965.

## Palmarès

* Copa de l'Emir kuwaitiana de futbol:
** 1970, 1973
* Copa Federació kuwaitiana de futbol:
** 2002/03
* Segona Divisió de Kuwait:
** 1967/68, 1988/89

### Futbol Sala

* Lliga de Kuwait:
** 2009–10, 2010–11
* Supercopa de Kuwait:
** 2010, 2011, 2014

## Referències

* ↑ Imatges del partit Al Arabi - Al Yarmouk kuna.net.kw
* ↑ «Kuwait - List of Foundation Dates Clubs». rsssf.com. [Consulta: 16 desembre 2017].
* 1 2 «Kuwait - List of Cup Winners». rsssf.com. [Consulta: 16 desembre 2017].

## Enllaços externs

* Web oficial Arxivat 2008-06-14 a Wayback Machine.
# Chetia welwitschi

Chetia welwitschi és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 14,7 cm de longitud total.

## Distribució geogràfica

Es troba a l'Àfrica oriental: Angola.

## Referències

* 1 2 «Chetia welwitschi» (en anglès). FishBase. Froese, Rainer; Pauly, Daniel (editors).
# (2187) La Silla

(2187) La Silla és un asteroide que pertany al cinturó d'asteroides i que fou descobert el 24 d'octubre de 1976 per Richard Martin West des de l'Observatori de la Silla, Xile.

## Designació i nom

(2187) La Silla es va designar inicialment com 1976 UH. Més endavant va rebre el nom definitiu per la Silla, muntanya xilena on es troba l'Observatori Europeu Austral.

## Característiques orbitals

La Silla està situat a una distància mitjana del Sol de 2,535 ua, podent allunyar-se fins a 2,836 ua i acostar-se fins a 2,235 ua. Té una excentricitat de 0,1185 i una inclinació orbital de 13,26°. Emplea 1475 dies a completar una òrbita al voltant del Sol.

## Vegeu també

* Cos menor del sistema solar

## Referències

* ↑ Afirmat a: Minor Planet Center Database.
* 1 2 3 4 5 6 7 8 9 10 11 «JPL Small-Body Database». [Consulta: 1r novembre 2023].
* ↑ Afirmat a: JPL Small-Body Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=2187.
* 1 2 3 «JPL Small-Body Database». [Consulta: 25 gener 2024].
* ↑ «(2187) La Silla» (en anglès). Jet Propulsion Laboratory.
* ↑ Springer. Dictionary of Minor Planet Names (en anglès). 5a edició, 2003. ISBN 3-540-00238-3.

## Enllaços externs

* «(2187) La Silla» (en anglès). Minor Planet Center.
# Cal Saio

Cal Saio fou una masia del Prat de Llobregat construïda totalment en pedra de pedrera durant el segle xix amb cert aire senyorial. El propietari de la finca, composta de 166 mujades de terra de conreu i bosc era, el 1872, Ferran Puig i Gibert. Anys més tard va vendre la casa, 46 mujades de terra i un petit bosc de salzes a antonio Roig i Rey. Quan la casa ja era propietat de la família de Missé Casamada i Roig, sembla que va ser reformada.
Els primers masovers procedien de Sant Martí de Torrelles i eren la família de Joan Farrés, que es van anar succeint durant diverses generacions fins a arribar a la darrera que va treballar a la finca, que va ser la de Guillem Farrés i Comas, la seva esposa, Antònia Torné i Carreras, i el fill, Xavier. La casa feia 359 m² i, a més de la planta baixa i el pis, tenia unesventilades golfes.
A les 20 mujades de terra de conreu, a més de les clàssiques verdures pròpies de la nostra comarca, hi cultivaven dues mujades de presseguers de molt bona qualitat.
L'any 1974, la propietària Mercedes Casamada i Roig, va vendre tota la hisenda (13.542 m²) i al seu lloc s'hi van construir blocs de pisos i el polígon industrial que porta el nom de la casa; tot el conjunt està situat entre el carrer del Gaiter del Llobregat, la carretera de la Marina i l'avinguda de la Verge de Montserrat. La casa va ser enderrocada el 20 de febrer de 1974.

## Bibliografia

* Masies del Prat (L'Albufera i La Ribera), vol I, de Gerard i Teresa Giménez i Joan Jordà. Editorial Efadós, El Papiol, 2003, pàg. 132.
# Becky

Becky és una pel·lícula de thriller d'acció estatunidenca del 2020 dirigida per Jonathan Milott i Cary Murnion, a partir d'un guió de Nick Morris, Lane Skye i Ruckus Skye. La pel·lícula és protagonitzada per Lulu Wilson, Kevin James i Joel McHale. McHale i Wilson retraten en Jeff i la Becky, un pare i una filla la casa de vacances dels quals està sent assetjada per una banda de neonazis liderada pel personatge de James, en Dominick. S'ha doblat i subtitulat al català.
Becky tenia previst estrenar-se mundialment al Festival de Cinema de Tribeca l'abril de 2020, però l'esdeveniment es va ajornar a causa de la pandèmia de la COVID-19. Es va estrenar en plataformes digitals, a la carta i en una selecció limitada de cinemes el 5 de juny de 2020. La pel·lícula va rebre crítiques en diversos sentits, tot i que la majoria van elogiar la interpretació de Wilson. El 2023 es va estrenar la seqüela, The Wrath of Becky.

## Referències

* ↑ Hipes, Patrick. «Kevin James Set To Play Bad Guy In Action Thriller 'Becky'». Deadline Hollywood, July 9, 2019. Arxivat de l'original el December 25, 2020. [Consulta: April 12, 2020].
* ↑ Hermanns, Grant. «CS Interview: Lulu Wilson on Fun & Gory Thriller Becky». ComingSoon.net, June 5, 2020. Arxivat de l'original el December 25, 2020. [Consulta: June 6, 2020].
* ↑ Hipes, Patrick. «Simon Pegg Vs. Lulu Wilson Showdown Set In Thriller 'Becky' – Cannes». Deadline Hollywood, May 10, 2019. [Consulta: April 12, 2020].
* ↑ N'Duka, Amanda. «Joel McHale, Amanda Brugel & Robert Maillet Join Kevin James In 'Becky' Thriller». Deadline Hollywood, August 27, 2019. Arxivat de l'original el December 25, 2020. [Consulta: April 12, 2020].
* ↑ «Becky». Goita què fan, ara!. [Consulta: 2 març 2024].
* ↑ Goldsmith, Jill. «Tribeca Sets Feature Lineup Of Films For 2020 Fest». Deadline Hollywood, March 3, 2020. Arxivat de l'original el May 26, 2020. [Consulta: April 12, 2020].
* ↑ Beresford, Tribly; Lewis, Hilary. «Tribeca Film Festival Postponed Amid Coronavirus Fears». The Hollywood Reporter, March 12, 2020. Arxivat de l'original el May 17, 2020. [Consulta: April 12, 2020].
* ↑ N'Duka, Amanda. «Quiver, Redbox Team On Rights To Tribeca Thriller 'Becky' Starring Lulu Wilson, Kevin James & Joel McHale». Deadline Hollywood, April 29, 2020. Arxivat de l'original el December 25, 2020. [Consulta: April 29, 2020].
* ↑ Harvey, Dennis. «'Becky': Film Review». Variety, June 2, 2020. Arxivat de l'original el December 25, 2020. [Consulta: June 14, 2020].
* ↑ Mintzer, Jordan. «'Becky': Film Review». The Hollywood Reporter, June 2, 2020. Arxivat de l'original el December 25, 2020. [Consulta: June 13, 2020].
* ↑ «SXSW – 'Evil Dead Rise', 'The Wrath of Becky', & 'Late Night With the Devil' to World Premiere! [Images]». Bloody Disgusting, January 11, 2023. [Consulta: February 25, 2023].
# Cal Garriga (Bergús)

Cal Garriga és un monument que forma part de l'Inventari del Patrimoni Arquitectònic Català de la vila de Cardona (Bages). La podem trobar al barri de Bergús, als afores de la vila.

## Descripció

Cal Garriga és una masia de grans proporcions orientada a migdia amb una estructura original corresponent a l'estructura clàssica de masia. Coberta a doble vessant i amb el carener perpendicular a la façana principal.
Les ampliacions posteriors modificaren el cos central de migdia amb la construcció d'un porxo-eixida avançant mig cos de l'edifici.
A tramuntana, una esvelta torre medieval de planta gairebé quadrada don testimoni de l'existència d'aquesta masia en època medieval.

## Notícies històriques

Cal Garriga està situada just al costat de l'església de base romànica de sant Joan de Bergús. Aquesta gran masia va créixer igual que l'església, partint d'una primera base medieval (manifestada en la torre a tramuntana) i fou ampliada els s.XVII-XVIII quan s'obriren les galeries a migdia.

## Referències

* «Cal Garriga». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 abril 2012].
# Cingle de la Cortada

El Cingle de la Cortada, és una cinglera del terme municipal de Tremp, del Pallars Jussà, dins de l'antic terme de Sapeira.
Està situat al nord-est de Tercui i al sud-est de la Ribereta, en el vessant nord-occidental del Serrat de la Sarga, al nord-oest de la Casa del Soldat i al sud-oest de Marransó.
# Alameda (Andalusia)

Alameda és un municipi d'Andalusia, a la província de Màlaga. Pren el nom del rierol Àlamos, que creua el seu terme municipal. Situada al nord de la comarca d'Antequera, a 73 quilòmetres de Màlaga i a 430 metres sobre el nivell del mar, la precipitació mitjana anual se situa en els 610 l/m² i la temperatura mitjana és de 16 °C. Alameda compte amb una superfície d'uns 65 km² i el nombre d'habitants és de 5.314 en 2006. El seu gentilici és alamedanos.

## Geografia

El terme municipal d'Albereda, al nord de la província de Màlaga, s'estén sobre una plana en la qual només unes petites elevacions trenquen l'horitzontalitat d'un paisatge en el qual abunda l'olivar, com correspon a un territori proper a les campinyes de Còrdova i Sevilla.

## Història

Les restes arqueològiques trobades en aquesta zona, ens mostren que des del neolític l'àrea que ara és el nucli urbà ha estat base per a diversos assentaments humans. En l'any 208 aC, en temps del domini de Cartago, els habitants ibers de la zona, al trobar-se assetjats pels romans, van calar foc al poblat perint en l'incendi per a mantenir-se així fidels als cartaginesos. Durant l'imperi romà se sap que Albameda fou un enclavament de certa importància estratègica, a causa que pel seu terme municipal passaven tres de les calçades més importants que aleshores hi havia en la Bètica. Una d'elles, la Real, segueix creuant el poble des de la Plaça d'Espanya a la Plaça d'Andalusia.
El 14 i 15 de maig del 758 Abd-ar-Rahman I ad-Dàkhil va lluitar contra les forces de l'emir Yússuf al-Fihrí i el seu lloctinent Samayl a la batalla d'Alameda; l'omeia va obtenir una victòria completa i alguns xeics que donaven suport a Yusuf van morir.
Poc se sap de la història d'Alameda des de llavors fins al segle xvi, només un tresor visigot del Segle VI, ens indica que va haver-hi un assentament per aquell temps. Ja una vegada entrat el Segle XVI], passa a formar part del Marquesat d'Estepa, i a causa del fet que en la zona es creuaven els camins que comunicaven Granada, Màlaga i Sevilla, el Marquès d'Estepa, en 1663, decideix aixecar-hi la parròquia de la Purísima Concepción, al voltant de la qual es va establir la població. A partir de la primera meitat del Segle XIX, Alameda passa a formar part de la província de Màlaga.

### Migració olotina

La gran majoria de les persones empadronades a Olot el 1975 i que havien nascut a Andalusia eren de la província de Màlaga (55%), especialment dels municipis Villanueva de Algaidas (551), Alameda (243) i Antequera (161).

## Referències

* ↑ En àrab Mossara o Musara
* ↑ Falguera, Xavier Casademont; Gelis, Jordi Feu «La inserción sociolaboral de la inmigración andaluza en Olot durante el franquismo» (en castellà). Cuadernos de Historia Contemporánea, 41, 17-10-2019, pàg. 305–328. DOI: 10.5209/chco.66106. ISSN: 1988-2734.
# Club Hoquei Gel Barcelona

El Club Hoquei Gel Barcelona va ser un club català d'hoquei sobre gel de la ciutat de Barcelona.

## Història

El club va ser fundat l'any 1979, en uns anys de fort desenvolupament de l'hoquei gel a Catalunya, i immediatament comença a participar en la lliga espanyola. El club no assoleix bons resultats i la temporada 1980-1981 perd la categoria i baixa a segona divisió. La temporada següent, acaba segon just per darrere del CH Boadilla, però la renúncia del FC Barcelona li premeté ascendir de nou a la màxima categoria. El club passa dues noves temporades a primera fins que el 1983-1984 perd per segon cop la categoria. La temporada 1984-1985 es proclama campió de segona, assolint de nou l'ascens. Financerament aclaparat, el club no sobreviurà a la crisi que pateix l'hoquei gel a Espanya i acaba desapareixent aquesta temporada, però el seu lloc el torna a ocupar el FC Barcelona que reactiva la seva secció coincidint amb l'adéu del Gel Barcelona.
Les classificacions del club foren:
* 1979-1980: 8è
* 1980-1981: 8è
* 1981-1982: 2n (2a Divisió)
* 1982-1983: 5è
* 1983-1984: 6è
* 1984-1985: 1r (2a Divisió)
* 1985-1986: desaparició

## Palmarès

* 1 Campionat d'Espanya de Segona Divisió (1985)
# (219) Thusnelda

(219) Thusnelda és un asteroide pertanyent al cinturó d'asteroides descobert el 30 de setembre de 1880 per Johann Palisa des de l'observatori de Pula (Croàcia).
Està nomenat en honor de l'heroïna germànica Tusnelda.

## Vegeu també

* Llista d'asteroides del (201) al (300)
* Cos menor del sistema solar

## Referències

* 1 2 3 4 5 6 «JPL Small-Body Database». [Consulta: 17 octubre 2023].
* 1 2 3 4 5 6 7 8 9 10 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 32. Circumstàncies de la font: presumiblement. Editorial: Springer Science+Business Media. Llengua del terme, de l'obra o del nom: anglès.
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.
Dictionary of Minor Planet Names (en anglès), 5a edició.

## Enllaços externs

* «(219) Thusnelda» (en anglès). [Consulta: 3 juny 2015].
# Bàsquet als Jocs Mediterranis de 2018

La competició de basquetbol 3x3 dels Jocs del Mediterrani de 2018 de Tarragona es va celebrar entre el 27 i el 29 de juny a l'Auditori del Camp de Mart a Tarragona. Aquesta serà la primera aparició d'aquesta modalitat de l'esport de bàsquet en els Jocs del Mediterrani.
La competició es va centrar en dues modalitats per equips de 3x3, masculina i femenina.

## Medaller per categoria

| Categoria | Or | Plata | Bronze |
| Competició masculina | França | Itàlia | Eslovènia |
| Competició femenina | França | Espanya | Portugal |

## Medaller per país

| Posició | País | Or | Plata | Bronze | Total |
| 1 | França | 2 | - | - | 2 |
| 2 | Itàlia | - | 1 | - | 1 |
| 2 | Espanya | - | 1 | - | 1 |
| 4 | Eslovènia | - | - | 1 | 1 |
| 4 | Portugal | - | - | 1 | 1 |
| Total | Total | 2 | 2 | 2 | 6 |

## Referències

* ↑ «Bàsquet - Jocs Mediterranis 2018». Arxivat de l'original el 2018-05-24. [Consulta: 24 maig 2018].
# Calenduleae

Calenduleae és una tribu de la subfamília de les asteròidies (Asteroideae).

## Gèneres

Compta amb els gèneres següents:
* Calendula
* Chrysanthemoides
* Dimorphotheca
* Garuleum
* Gibbaria
* Osteospermum
* Tripteris

## Referències

* ↑ Taxonomia
# Alambrista!

Alambrista! és una pel·lícula independent dirigida per Robert M. Young i protagonitzada per Domingo Ambriz i Trinidad Silva.

## Trama

Roberto és un pagès de Michoacán que vol travessar la Frontera EUA-Mèxic per a proveir per a la seva família. Quan arriba als Estats Units es troba fugir de la migra. Però coneix diferents persones que l'ajuden.

## Repartiment

* Domingo Ambriz: Roberto
* Trinidad Silva: Joe
* Linda Gillen: Sharon
* Ned Beatty: Angelo Coyote
El 2003 va ser reeditada i remasteritzada amb una nova banda sonora per Jose "Dr. Loco" Cuellar, Greg Landau, Francisco Herrera i Tomás Montoya i es va reeditar amb un llibre sobre la premsa de la Universitat de Nou Mèxic.

## Premis

* Càmera d'Or - 31è Festival Internacional de Cinema de Canes (Robert M. Young)
* Premi Interfilm - Festival Internacional de Cinema de Mannheim-Heidelberg (Robert M. Young)
* Conquilla d'Or - Festival Internacional de Cinema de Sant Sebastià 1978 (Robert M. Young)
* Premi OCIC - Festival Internacional de Cinema de Sant Sebastià 1978 (Robert M. Young)

## Referències

* ↑ http://www.allmovie.com/movie/alambrista%21-v83352
* ↑ Alambrista a Criterion Collection
* ↑ «Awards 1978: All Awards». festival-cannes.fr. Arxivat de l'original el 19 octubre 2013.
* ↑ Premis del 1978 al web del Festival de Sant Sebastià
# Club Metropolitan

Metropolitan —denominat anys enrere Club Metropolitan— és una cadena de gimnasos. Actualment compta amb el total de 23 centres. D'aquests centres, 22 pertanyen a l'estat espanyol i el darrer, a la ciutat de Niça (França). Alguns d'ells equipats també amb SPA i piscina olímpica per a la pràctica esportiva. Aquest primer bloc de 22 gimnasos es reparteixen al territori de l'estat espanyol de la manera següent: 7 a les principals ciutats de la província de Barcelona (5 a la ciutat de Barcelona, un a Badalona i un a l'Hospitalet de Llobregat, 4 a la ciutat de Madrid, 2 a Bilbao, 2 a Saragossa, i un a cadascuna de les següents ciutats: Sevilla, Gijón, Vigo, La Corunya, Múrcia, Santander i Torrelavega.
Amb uns 30 anys d'experiència, Metropolitan és una cadena de gimnasos que es presenta, al seu web, com a referent per la seva capacitat d'innovació i l'alt nivell del seu equip de professionals.
El disseny de gimnasos de Metropolitan ha estat a càrrec d'arquitectes com Richard Rogers, Isozaki, Esteban Becerril, Alonso i Balaguer i Joaquín Torres.

## Referències

* 1 2 «Metropolitan» (en castellà). Club Metropolitan. [Consulta: 11 juny 2020].
# (2162) Anhui

Anhui és l'asteroide número 2162. Va ser descobert per l'Observatori de la Muntanya Porpra de Nankín (Xina), el 30 de gener de 1966. La seva designació alternativa és 1966 BE.

## Referències

* ↑ Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 1r novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=2162.
* 1 2 3 4 5 6 «JPL Small-Body Database». [Consulta: 25 gener 2024].
# CD-ROM XA

CD-ROM XA (CD-ROM Extended Architecture) és una conjunció del format CD-ROM i el CD-i, dissenyat per millorar les capacitats d'àudio i vídeo; pot ser utilitzat també per emmagatzemar només dades.

## Referències

* ↑ «What is CD-ROM XA (Compact Disc - read-only-memory, extended architecture)? - Definition from WhatIs.com» (en anglès). [Consulta: 24 setembre 2020].
* ↑ «El formato XA». [Consulta: 24 setembre 2020].
# Antoni Sardà i Moltó

Antoni Sardà i Moltó (Reus, 1901 - 1978) va ser un arquitecte català.

## Biografia

Va estudiar a Barcelona i del 1923 al 1929 va treballar com arquitecte a l'oficina tècnica de l'Exposició Internacional de Barcelona, on va dissenyar el Palau de la Química, convertit després en els Estudis cinematogràfics Orphea.
* Palau de la Química (Barcelona), obra d'Antoni Sardà fet en 1927 per a l'Exposició Universal de Barcelona de 1929. Un incendi el va destruir el 1962.
Va ser assessor tècnic de la Cambra de la propietat Urbana de Barcelona fins al 1929, quan es va traslladar a Reus on va ser nomenat arquitecte municipal en substitució de Pere Caselles, amb el qual havia treballat, càrrec que va mantenir durant 49 anys, a excepció del període de la guerra civil, quan passà al bàndol franquista i va ser substituït en el càrrec per Josep Simó i Bofarull. El 1939 recuperà la plaça d'arquitecte municipal. Va ser autor de l'edifici del Mercat Central de Reus, de la remodelació de la façana de l'Ajuntament o de l'edifici de la Mútua Reddis, entre d'altres. Va impulsar les primeres Fires de Mostres i va planificar alguns dels primers barris de la ciutat, com les Cases Barates i els barris de Fortuny, Montserrat, o Gaudí. També és l'autor del projecte del monument al Dr. Jaume Ferran i Clua que hi ha a Corbera d'Ebre.
L'any 1951, fou un dels impulsors de l'associació 'confraria' dels Guardadors de la Tronada, de Reus, per tal de salvaguardar-ne l'ancestral tradició reusenca.
Va morir a Reus el 1978. La ciutat de Reus li ha dedicat una plaça paral·lela a l'avinguda de Sant Jordi, la Plaça de l'Arquitecte Antoni Sardà i Moltó.

## Referències

* ↑ «Barcelofília: inventari de la Barcelona desapareguda». [Consulta: 13-XII-2014].
* ↑ Olesti Trilles, Josep. Diccionari biogràfic de reusencs. Reus: l'Ajuntament, 1992, p. 599.
* ↑ Tricaz, Enric. Homes i dones pels carrers de Reus. Valls: Cossetània, 2010, p. 20. ISBN 9788497916929.
* ↑ Diario Español de 23/08/1957 (notícia de la inauguració).
* ↑ Martorell Jareño, Pere / Baiges Gras, Anton. Guardadors de la Tronada, 50 anys d'història. Edicions Cossetània. Valls, 2002.
# Banksia integrifolia

Banksia integrifolia és una espècie d'angiosperma de la família de les proteàcies (Proteaceae) endèmica de la costa est d'Austràlia, localitzant-se a prop del litoral, en estuaris de rius i dunes estabilitzades. És una de les espècies del gènere amb una distribució més àmplia. Es fa servir com planta ornamental i per a repoblació forestal i fixar dunes.

## Descripció

Té una forma molt variable però sovint és un arbre de més de 25 m d'alt. Normalment té un únic tronc robust, que amb freqüència està torçat i és nuós, amb l'escorça rugosa característica de les espècies del gènere Banksia. Les seves fulles de color verd fosc a la part de dalt i de color blanquinós al revers en un contrast molt evident en dies ventosos. Aquestes creixen en verticils de tres a cinc. Les fulles adultes tenen marges sencers i tenen unes dimensions de 4 a 20 cm per 6 a 35 mm. Les flors es desenvolupen en la característica espiga floral de les Banksia, una inflorescència composta de centenars de flors densament empaquetades en espiral al voltant d'un eix llenyós. Aquest és toscament cilíndric, de 10 a 12 cm per 5 cm. Les flors són usualment d'un color groc pàl·lid cap a groc, però poden ser verdoses o rosàcies en capoll.

## Referències

* ↑ «Banksia integrifolia» a The Plant List. Data consulta: 20 de febrer de 2014.
* ↑ «WFO - Banksia integrifolia Labill. ex Meisn.». [Consulta: 28 juliol 2023].
* ↑ George, Alex S. «The Genus Banksia L.f. (Proteaceae)». Nuytsia, 3, 3, 1981, pàg. 239–473. ISSN: 0085-4417.
# Calendulauda

Calendulauda és un gènere d'ocells de la família dels alàudids (Alaudidae).

## Taxonomia

Segons la Classificació del Congrés Ornitològic Internacional (versió 2.6, 2010) aquest gènere està format per 8 espècies:
* Calendulauda sabota - alosa sabota.
* Calendulauda poecilosterna - alosa de pit rosat.
* Calendulauda alopex - alosa vulpina.
* Calendulauda africanoides - alosa lleonada.
* Calendulauda albescens - alosa del Karoo.
* Calendulauda burra - alosa rogenca.
* Calendulauda erythrochlamys - alosa de les dunes.
* Calendulauda barlowi - alosa de Barlow.

## Referències

* ↑ Gill, Frank; Donsker, David; Rasmussen, Pamela. «Nicators, Bearded Reedling, larks= 11 octubre 2024» (en anglès). IOC World Bird List Version 13.2.
* ↑ «Calendulauda». Cercaterm. TERMCAT, Centre de Terminologia. Rev. 11 octubre 2024(català)
# Chris Hipkins

Christopher John Hipkins (Wellington, 5 de setembre de 1978) és un polític neozelandès. Des del 22 de gener de 2023, és el líder del Partit Laborista de Nova Zelanda i substituirà a Jacinda Ardern com a primer ministre de Nova Zelanda. Actualment, és el ministre d'educació, policia, servei públic i el líder de la Cambra de Representants de Nova Zelanda. Ha estat membre del Parlament des de les eleccions de 2008 per Remutaka
El 21 de gener de 2023, Hipkins esdevingué l'únic candidat a substituir Ardern al capdavant del Partit Laborista. S'espera que el 25 de gener es converteixi en el 41è primer ministre de Nova Zelanda.

## Referències

* ↑ «Hipkins to Succeed Ardern as New Zealand Prime Minister» (en anglès). Bloomberg.com, 20-01-2023.
* ↑ «New Zealand: Chris Hipkins taking over from Jacinda Ardern on Wednesday» (en anglès), 22-01-2023. [Consulta: 24 gener 2023].
# Ahones (llinatge)

El llinatge dels Ahones fou un llinatge aragonès documentat des del segle xiii i que el segle xvii s'uní a la família Cavero.
Les seves armes heràldiques presenten diverses variants. Una d'aquestes era en camp de gules, dues campanes d'or i el lema «Campanas de Ahones ya no zumbaréis más».

## Llista dels Ahones

* Pero d'Ahones
* Sanxo d'Ahones (germà) (bisbe de Saragossa)
* Pelegrín d'Ahones (germà)
* Beltran d'Ahones (fill de Pero d'Ahones?)
* Ferrando d'Ahones

## Bibliografia

* (castellà) Jerónimo Zurita: Anales de la Corona de Aragón (Ed. 1562-1580)
* (castellà) Gran Enciclopedia Aragonesa: Ahones, linaje de los Arxivat 2012-03-06 a Wayback Machine.